પંચમહાલ જિલ્લાના પૂર્વ બક્ષીપંચના પ્રમુખ પી.બી.બારીયાએ ભાડાના મકાનમાં કરેલા આપઘાતને કારણે અનેક ચર્ચાઓ વહેતી થઈ છે. બનાવની જાણ થતા પોલીસ, પરિવારજનો સહિત અનેક રાજકીય આગેવાનો ઘટના સ્થળે દોડી આવ્યા હતા. જ્યાં એ ડીવીઝન પીઆઇ, ડીવાયએસપી સહિત પોલીસ કાફલો પણ પહોંચી ગયો હતો. જ્યાં મકાન અંદરથી બંધ હોવાથી પરિવારજનોએ તથા પોલીસ દ્વારા મકાનનો મુખ્ય દરવાજો તોડી અંદર જવું પડ્યું હતું. રાજકીય કારર્કિર્દીમાં આગેવાન ગણાતા બારિયા આ રીતે આત્મહત્યા કરે એ બાબત લોકોના માન્યામાં ન આવતા તેમની હત્યા થઈ હોવાની વાતોએ જોર પકડ્યું હતુ.